REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/247-19

30. septembar 2019. godine

B e o g r a d

ZAPISNIK

SA 70. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 30. SEPTEMBRA 2019. GODINE

Sednica je počela u 12,30 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Veroljub Matić, dr Dragana Barišić, Branimir Jovanović, Momo Čolaković i Petar Petrović.

Sednici su prisustvovali i zamenici članova Odbora: Vera Jovanović, zamenik dr Darka Laketića, Goran Nikolić, zamenik Dušice Stojković, Jelena Mijatović, zamenik Marka Zeljuga, Stefana Miladinović, zamenik Đorđa Milićevića (pristupila sednici u toku razmatranja prve tačke Dnevnog reda) i Milorad Mirčić, zamenik prof. dr Vojislava Šešelja (pristupio sednici u toku razmatranja prve tačke Dnevnog reda).

Sednici nisu prisustvovali članovi Odbora: dr Darko Laketić, Dušica Stojković, Marko Zeljug, Đorđe Milićević, prof. dr Vojislav Šešelj, Nemanja Šarović, Tatjana Macura, Goran Ćirić, Nenad Konstantinović i Nenad Čanak.

Na predlog predsednika, Odbor je većinom glasova utvrdio sledeći

D n e v n i r e d:

- usvajanje zapisnika sa 68. i 69. sednice Odbora -

1. Razmatranje ostavke koju je na funkciju narodnog poslanika podneo Miroslav Lazanski (01 Broj:118-2451/19 od 25. septembra 2019. godine);
2. Razmatranje zahteva Srđana Smiljanića, generalnog sekretara Narodne skupštine za davanje pozitivnog mišljenja za obavljanje druge javne funkcije (21 Broj: 02-2460/19 od 27. septembra 2019. godine).

Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnike sa 68. i 69. sednice Odbora.

**Prva tačka dnevnog reda**: Razmatranje ostavke koju je na funkciju narodnog poslanika podneo Miroslav Lazanski.

Predsednik Odbora je obavestio članove i zamenike članova Odbora da je Miroslav Lazanski podneo ostavku na funkciju narodnog poslanika, te da su ispunjeni uslovi da Odbor podnese Narodnoj skupštini izveštaj o nastupanju slučaja iz člana 88. stav 1. tačka 2. Zakona o izboru narodnih poslanika.

Diskusije nije bilo.

Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je utvrdio da je podnošenjem ostavke narodnog poslanika Miroslava Lazanskog, izabranog sa Izborne liste ALEKSANDAR VUČIĆ - SRBIJA POBEĐUJE, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

Na taj način omogućava se izbor novog narodnog poslanika, putem dodeljivanja mandata drugom kandidatu sa navedene izborne liste, u skladu sa članom 92. Zakona o izboru narodnih poslanika.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

**Druga tačka dnevnog reda**: Razmatranje zahteva Srđana Smiljanića, generalnog sekretara Narodne skupštine za davanje pozitivnog mišljenja za obavljanje druge javne funkcije.

Predsednik Odbora je obavestio članove i zamenike članova Odbora da je Srđan Smiljanić podneo zahtev za davanje mišljenja da uz vršenje funkcije generalnog sekretara Narodne skupštine obavlja i funkciju člana Upravnog odbora MTS Banke.

Diskusije nije bilo.

Na predlog predsednika, Odbor je jednoglasno dao pozitivno mišljenje Srđanu Smiljaniću da uz vršenje funkcije generalnog sekretara Narodne skupštine obavlja i funkciju člana Upravnog odbora MTS Banke.

Sednica je završena u 12,35 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović